OpenLLM-France/wikimedia huggingface dataset:
# Adapins

Els adapins (Adapinae) són una subfamília extinta de primats de la família dels adàpids que visqueren a Euràsia durant l'Eocè. Se n'han trobat restes fòssils a Alemanya, Espanya (incloent-hi el Roc de Santa i Sossís, al Pallars Jussà, i Sant Jaume de Frontanyà, al Berguedà) França, el Regne Unit, Suïssa i la Xina. Les espècies d'aquest grup tenien una fórmula dental de ${\tfrac {2.1.4.3}{2.1.4.3}}$ i una anatomia postcranial molt diferent de la que presentaven els altres adapiformes. Eren animals quadrúpedes que no saltaven particularment bé. En canvi, sí que eren bons grimpadors.

## Referències

* 1 2 Entrada «Adapinae» de la Paleobiology Database (en anglès). [Consulta: 15 octubre 2023].
* ↑ «Leptadapis». Bestiari Fòssil de Catalunya. Institut Català de Paleontologia Miquel Crusafont. [Consulta: 23 setembre 2023].
* ↑ Hartwig, 2002, «Adapiformes: Phylogeny and adaptation» (D. L. Gebo).
* ↑ Agustí i Antón, 2002, p. 55.

## Bibliografia

* Agustí, J.; Antón, M. Mammoths, Sabertooths and Hominids: 65 Million Years of Mammalian Evolution in Europe (en anglès). Columbia University Press, 2002. ISBN 0-231-11640-3.
* Hartwig, W. C. The Primate Fossil Record (en anglès). Cambridge University Press, 2002. ISBN 0-521-66315-6.
# Ferenc Várkõi

Ferenc Várkõi (Csongrád, 27 de gener de 1916 - Pécs, 12 de novembre de 1987) va ser un gimnasta artístic hongarès que va competir durant la dècada de 1940.
El 1948 va prendre part en els Jocs Olímpics de Londres, on disputà vuit proves del programa de gimnàstica. Guanyà la medalla de bronze en la prova del concurs complet per equips, mentre en les proves individuals destaca la desena posició aconseguida en la competició d'salt sobre cavall.

## Referències

* ↑ «Ferenc Várkõi Olympic Results». sports-reference.com. Arxivat de l'original el 17 d’abril 2020. [Consulta: 14 juliol 2019].
# Ede Bartay

Bartay Ede (Pest, 6 d'octubre, 1825 – Budapest, 31 d'agost, 1901), va ser compositor i professor de piano, fill d'András Bartay.

## Biografia

El 1848-1849, va ser funcionari ministerial, obligat a amagar-se després de la derrota de la Guerra de la Independència, i després va treballar com a professor de piano. El 1863, va fundar la Societat d'Ajuda als Músics que Viuen a Magyarhon. El 1874, va ser el vicepresident de la Societat Nacional de la Cançó Hongaresa, després el seu president entre 1880 i 1891. El 1875, esdevingué el director de la Música Nacional. Entre les seves obres hi ha algunes obres orquestrals, va escriure diverses peces per a piano, que, segons la moda de l'època, eren peces de saló i ball (chárdás). La seva publicació de la col·lecció titulada 30 peces musicals hongareses originals (1860) conté les obres de famosos compositors hongaresos de principis del segle XIX.

## Referències

* 1 2 3 Slonimsky 1995, p. 258.

## Fonts

* Ede Bartay al lèxic biogràfic hongarès
# Jocs Mediterranis de 2001

Els catorzens Jocs Mediterranis es van celebrar a Tunis (Tunísia), del 2 al 15 de setembre de 2001.
Hi participaren un total de 3.041 esportistes (2.002 homes i 1.039 dones) en representació de 23 estats mediterranis. Es disputaren un total de 230 competicions de 24 esports.

## Medaller

| Pos. | Estat | | | | Total |
| 1 | França | 42 | 32 | 48 | 122 |
| 2 | Itàlia | 38 | 61 | 40 | 139 |
| 3 | Espanya | 33 | 25 | 44 | 102 |
| 4 | Turquia | 33 | 16 | 12 | 61 |
| 5 | Grècia | 28 | 33 | 30 | 91 |
| 6 | Tunísia | 17 | 13 | 26 | 56 |
| 7 | Algèria | 10 | 10 | 9 | 29 |
| 8 | Croàcia | 9 | 6 | 7 | 22 |
| 9 | Egipte | 7 | 13 | 17 | 37 |
| 10 | Marroc | 5 | 6 | 5 | 16 |
| 11 | Eslovènia | 5 | 5 | 10 | 20 |
| 12 | Iugoslàvia | 3 | 5 | 13 | 21 |
| 13 | Xipre | 1 | 1 | 3 | 5 |
| 14 | Síria | 0 | 5 | 4 | 9 |
| 15 | Líban | 0 | 1 | 1 | 2 |
| 16 | Albània | 0 | 1 | 0 | 1 |
| 17 | Bòsnia i Hercegovina | 0 | 0 | 3 | 3 |
| 18 | Líbia | 0 | 0 | 1 | 1 |

## Referències

* ↑ «Jocs Mediterranis». enciclopedia.cat. [Consulta: 25 juny 2018].
# Neusi

La neusi (del grec: νεῦσις) és un mètode de construcció geomètrica que van fer servir a l'antiguitat els matemàtics grecs.

## Construcció geomètrica

La construcció amb neusi consisteix a col·locar un element línia d'una longitud fixada (a) entre dues corbes donades (l i m), de mode que l'element línia, o la seva extensió, passa a través d'un punt donat P. Una de les terminacions de l'element línia ha de recolzar-se sobre l, l'altra terminació sobre m, mentre que l'element línia és "inclinat" en direcció P.
Una construcció amb neusi cal realitzar-la mitjançant l'ús del regle de neusi: un regle que pot fer rotacions al voltant del punt P (això es pot fer posant una xinxeta al punt P i després pressionant el regle contra la xinxeta). A la figura una de les terminacions del regle està marcada amb un ull groc amb una mira: això és l'origen de la divisió de l'escala del regle. Una segona marca (l'ull blau) indica la distància a l'origen. L'ull groc es mou al llarg de la corba l, fins que l'ull blau coincideix amb la corba m. La posició de l'element línia d'aquesta forma trobat es mostra en la figura com una barra blava fosca.
El punt P es denomina el pol de la neusi, la corba l és la directriu o la corba de guia, i la corba m és la corba de subjecció. La longitud a es denomina el diastema (del grec διάστημα, 'distància').

## Referències

* ↑ Pla i Carrera, Josep. Història de la matemàtica: Grècia IIIb. Institut d'Estudis Catalans. Secció de Ciències i Tecnologia. ISBN 9788499656977.
# Desktop Tower Defense

Desktop Tower Defense és un videojoc de l'estil Tower Defense que simula un escriptori pel qual circulen enemics semblants a microbis que cal matar amb torres que disparen. La particularitat del joc és que es poden col·locar lliurement les torres, de manera que es creen circuits i laberints pels quals circulen els enemics i així triguen més a arribar al final i descomptar vides. Cada cop que es destrueix un enemic (que poden ser ordinaris, ràpids, voladors, múltiples, durs...) es guanyen monedes d'or amb les quals es poden comprar més torres o millorar les que ja estan col·locades. Una altra manera de guanyar diners és vendre les torres que s'usen poc per poder moure-les de lloc. El tauler de joc té dues entrades i dues sortides (excepte en alguns nivells d'entrenament) i els enemics avancen en onades successives. Cada cert nombre d'onades dins d'un nivell hi ha un cap o enemic més poderós.
El joc, creat per Paul Preece el 2007, es va llançar en versió Flash al lloc web Kongregate però el seu èxit ha permès que apareguin diferents versions i seqüeles per a ordinador, plataformes com la Nintendo DS o fins i tot una adaptació per al Facebook. El milió de dòlars de la franquícia va possibilitar que el programador principal creés la seva pròpia companyia, Casual Collective. El joc ha rebut diversos guardons i crítiques positives dels mitjans especialitzats, que en destaquen el seu caràcter addictiu i personalitzable.

## Referències

* ↑ Krangel, Eric (2008-11-18). "'Desktop Tower Defense' Maker Raises $1 Million For More Addictive Timewasters". Digital Business Live (Silicon Alley Insider). http://www.alleyinsider.com/2008/11/desktop-tower-defense-maker-raises-1-million-for-more-addictive-timewasters. Retrieved 2008-12-15.

## Enllaços externs

* Pàgina del joc Arxivat 2010-02-06 a Wayback Machine.
# Meniscoessus

Meniscoessus és un gènere extint de mamífers multituberculats de la família dels cimolòmids que visqueren a Nord-amèrica durant el Cretaci superior, fa entre 66 i 85,8 milions d'anys. Se n'han trobat restes fòssils al Canadà i els Estats Units. Les espècies d'aquest grup es trobaven entre els representants més grossos de la seva família, amb el crani de més o menys 70 mm de llargada. La segona dent incisiva superior (I2) era molt robusta i estava dotada de tres cúspides. Els forats incisius de les premaxil·les eren de dimensions molt considerables.

## Referències

* 1 2 Entrada «Meniscoessus» de la Paleobiology Database (en anglès). [Consulta: 28 octubre 2023].
* ↑ Martin, 2018, p. 238.
* ↑ Kielan-Jaworowska, Cifelli i Luo, 2004, p. 328.

## Bibliografia

* Kielan-Jaworowska, Z.; Cifelli, R. L.; Luo, Z.-X. Mammals from the Age of Dinosaurs: Origins, Evolution, and Structure (en anglès). Columbia University Press, 2004. ISBN 0-231-11918-6.
* Martin, T. «Mesozoic mammals — early mammalian diversity and ecomorphological adaptations». A: Zachos, F. E.; Asher, R. J. Mammalian Evolution, Diversity and Systematics (en anglès). De Gruyter, 2018, p. 199-299. ISBN 978-3-11-027590-2.
# Fernand Guillou

Fernand Guillou (Montoire-sur-le-Loir, 6 de gener de 1926 - Antony, 7 d'octubre de 2009) fou un jugador de bàsquet francès que jugava en la posició d'escorta.
El 1948 va prendre part en els Jocs Olímpics de Londres, on guanyà la medalla de plata en la competició de bàsquet. El 1949 guanyà la medalla de plata al Campionat d'Europa de bàsquet que es disputà a Egipte. Entre 1947 i 1951 jugà 33 partits amb la selecció francesa.

## Referències

* ↑ «Fernand Guillou Olympic Results». sports-reference.com. Arxivat de l'original el 17 d’abril 2020. [Consulta: 25 juliol 2019].
* ↑ Plantilla de la selecció nacional de França al Campionat d'Europa de bàsquet masculí de 1949(anglès)
* ↑ Perfil de Fernand Guillou, consultat el 25 de juliol de 2019
# Georg Hoffmann

Georg Hoffmann (1880 – 1947) va ser un nedador i saltador alemany que va competir a principis del segle xx.
El 1904 va prendre part en els Jocs Olímpics de Saint Louis, on va guanyar dues medalles de plata, en les proves de 100 iardes esquena, del concurs de natació i en salt de palanca del programa de salts. En aquests Jocs també disputà la prova de les 440 iardes braça, en què finalitzà en quarta posició.
El 1906 va prendre part en els Jocs Intercalats d'Atenes i guanyà una plata més, en l'única prova del programa de salts, el salt de palanca de 10 metres. En els 100 metres lliures quedà eliminat en les eliminatòries prèvies.

## Referències

* 1 2 «Georg Hoffmann Olympic Results». sports-reference.com. Arxivat de l'original el 19 de juliol 2012. [Consulta: 15 octubre 2015].
# Salts als Jocs Olímpics d'Estiu de 1932

Salts als Jocs Olímpics d'Estiu de 1932 :
| Trampolí de 3 m. | homes | dones |
| Palanca de 10 m. | homes | dones |
| < 1928 1936 > |||||
Als Jocs Olímpics d'Estiu de 1932 celebrats a la ciutat de Los Angeles (Estats Units) es disputaren quatre proves de salts, dues en categoria masculina i dos en categoria femenina. Les proves es realitzaren entre els dies 8 i 13 d'agost de 1932.

## Comitès participants

Hi participaren un total de 28 saltadors, entre ells 11 dones, de 9 comitès nacionals diferents:
* Àustria (2) (homes:1 dones:1)
* Canadà (3) (homes:2 dones:1)
* Dinamarca (1) (homes:0 dones:1)
* Estats Units (9) (homes:4 dones:5)
* França (1) (homes:1 dones:0)
* Alemanya (2) (homes:1 dones:1)
* Japó (4) (homes:3 dones:1)
* Mèxic (5) (homes:5 dones:0)
* Suècia (1) (homes:0 dones:1)

## Resum de medalles
### Categoria masculina

| Prova | Or | Plata | Bronze |
| Trampolí de 3 metres detalls | Michael Galitzen | Harold Smith | Richard Degener |
| Palanca de 10 metres detalls | Harold Smith | Michael Galitzen | Frank Kurtz |

### Categoria femenina

| Prova | Or | Plata | Bronze |
| Trampolí de 3 metres detalls | Georgia Coleman | Katherine Rawls | Jane Fauntz |
| Palanca de 10 metres detalls | Dorothy Poynton | Georgia Coleman | Marion Roper |

## Medaller

| Posició | País | | | | Total |
| 1 | Estats Units | 4 | 4 | 4 | 12 |

## Referències

* 1 2 «Olympedia – Diving at the 1932 Summer Olympics». [Consulta: 26 agost 2024].
# Tresor de Staffordshire

El tresor de Staffordshire és el tresor d'or més important de l'època anglosaxona descobert fins ara. Va ser trobat en un camp de Staffordshire (Anglaterra); consta d'uns 5 kg d'or i 1,3 kg de plata. Aquest dipòsit es compon de més de 1.500 objectes, quasi tots de tipus guerrer. Una primera estimació data els artefactes dels segles vii i viii durant el Regne de Mercie. Per als experts, és encara un misteri la raó de ser d'aquest dipòsit i, a més, si és d'origen cristià o no. La troballa, segons els experts, fa canviar radicalment la visió que es tenia de la societat anglosaxona.

## Descoberta

El juliol de 2009, alguns fragments d'or van ser descoberts per un aficionat en les terres d'una granja prop de Lichfield, a Staffordshire. La descoberta va ser anunciada per Duncan Slarke, oficial local del Portable Antiquities Scheme, va ser declarada com a tresor pel coroner del sud de Staffordshire el 24 de setembre, i en feren un bé de la corona britànica. El seu valor s'estima en més d'un milió de lliures esterlines.
El lloc exacte de la troballa es manté en secret.
Actualment, els objectes es troben al Museu de Birmingham, on seran exposats fins al 13 d'octubre. L'anàlisi de terra de motes enganxades als objectes suggereixen que encara queden coses per descobrir i sembla, a més, que els artefactes no formen part d'un enterrament.

## Composició

Es troben decoracions d'or i plata finament treballades separades de les armes de les quals formaven part; hi ha 66 anells i nombroses plaques d'or, algunes amb figures zoomorfes.
En una petita banda d'or, hi ha escrita una citació en llatí de la Bíblia (Antic Testament, Nombres 10:35): "surge dne disepentur inimici tui et fugent qui oderunt te a facie tua"; per l'estil d'aquestes lletres, s'ha pogut datar la trobada entre els segles vii i viii.
Cap dels objectes està relacionat amb les dones.

## Referències

* ↑ «Leader Philip Atkins vows to do justice to the unique Staffordshire Hoard». Staffordshire County Council. Arxivat de l'original el 2009-09-28. [Consulta: 25 setembre 2009].
* ↑ «Crowds visit Anglo-Saxon hoard». News.bbc.co.uk [Consulta: 26 setembre 2009].

## Enllaços externs

* (anglès) Site officiel Arxivat 2012-09-02 a Wayback Machine..
* (anglès) Photos des pièces du trésor.
# Scalabriniteri

Els scalabriniteris (Scalabrinitherium) són un gènere extint de mamífers litopterns de la família dels macrauquènids que visqueren a Sud-amèrica durant el Miocè superior, fa entre 7,2 i 9 milions d'anys. Se n'han trobat restes fòssils a les províncies argentines de Buenos Aires, Entre Ríos i La Pampa. Tot i que no hi tenien un parentesc evolutiu directe, semblaven llames més aviat corpulents. El crani era baix i llarg. En general, els scalabriniteris devien passar dels 2 m d'alçada. Fou anomenat en honor de l'educador i naturalista argentí Pedro Scalabrini.

## Referències

* 1 2 Entrada «Scalabrinitherium» de la Paleobiology Database (en anglès). [Consulta: 3 novembre 2023].
# Chris Hillman

Christopher Hillman (nascut el 4 de desembre de 1944) és un músic nord-americà. Va ser el baixista original i un dels membres originals del grup The Byrds, que el 1965 incloïa Roger McGuinn, Gene Clark, David Crosby i Michael Clarke. Amb la col·laboració freqüent de Gram Parsons, Hillman va ser una figura clau en el desenvolupament del country rock, definint el gènere a través del seu treball amb els grups The Byrds, The Flying Burrito Brothers, Manassas i The Desert Rose Band.

## Discografia
#### Amb The Byrds

* Mr. Tambourine Man (1965)
* Turn! Turn! Turn (1965)
* Fifth Dimension (1966)
* Younger Than Yesterday (1967)
* The Notorious Byrd Brothers (1968)
* Sweethearts of The Rodeo (1968)
* The Byrds (1973)

#### Amb The Flying Burrito Brothers

* The Gilded Palace of Sin (1969)
* Burrito Deluxe (1970)
* The Flying Burrito Brothers (1971)
* Last of the Red Hot Burritos (1972)

#### Amb Manassas

* Manassas (1972)
* Down the road (1973)

#### Amb Souther Hillman Furay Band

* The Souther Hillman Furay Band (1974)
* Trouble In Paradise (1975)

#### En solitari

* Slippin' Away (1976)
* Clear Sailin' (1977)
* Morning Sky (1982)
* Desert Rose (1984)
* Like a Hurricane (1998)
* The Other Side (2005)
* Bidin' My Time (2017)

#### Com a McGuinn, Clark & Hillman / McGuinn & Hillman

* McGuinn, Clark & Hillman (1979)
* City (1980)
* McGuinn / Hillman (1980)

#### Amb The Desert Rose Band

* The Desert Rose Band (1987)
* Running (1988)
* Pages Of Life (1990)
* True Love (1991)
* Life Goes On (1993)

#### Com a Chris Hillman & Herb Pedersen

* Bakersfield Bound (1996)
* Way Out West (2003)
* At Edwards Barn (2010)

#### Com a Rice, Rice, Hillman & Pedersen

* Out of the Woodwork (1997)
* Rice, Rice, Hillman & Pedersen (1999)
* Running Wild (2001)

## Referències

* ↑ Colin Larkin. The Guinness Who's Who of Country Music. First. Guinness Publishing, 1993, p. 190. ISBN 0-85112-726-6.
# Fieke Boekhorst

Fieke Boekhorst (Helmond, 18 de desembre de 1957) és una jugadora d'hoquei sobre herba neerlandesa, ja retirada, que va competir durant les dècades de 1970 i 1980.
El 1984 va prendre part en els Jocs Olímpics d'Estiu de Los Angeles, on guanyà la medalla d'or en la competició d'hoquei sobre herba. En el seu palmarès també destaquen dues medalles d'or i una de plata a la Copa del món d'hoquei sobre herba, una d'or i una de bronze al Champions Trophy i una d'or al Campionat d'Europa. Durant la seva carrera disputà 90 partits i marcà 106 gols amb la selecció neerlandesa. Una important lesió al genoll posà punt-i-final a la seva carrera esportiva.

## Referències

* 1 2 «Fieke Boekhorst Olympic Results». sports-reference.com. Arxivat de l'original el 24 de setembre 2015. [Consulta: 8 abril 2020].
# George Fissler

George Fissler (Nova York, 13 d'octubre de 1906 - Martin, 18 de desembre de 1975) va ser un nedador estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de plata en els 4×200 metres lliures del programa de natació, formant equip amb Frank Booth, Manuella Kalili i Maiola Kalili.

## Referències

* ↑ «George Fissler Olympic Results». sports-reference.com. Arxivat de l'original el 2015-04-14. [Consulta: 9 desembre 2018].
# Educa Borràs

Educa Borràs S.A. és una empresa de joguines catalana, establerta a Sant Quirze del Vallès, al Vallès Occidental una de les empreses majors del sector a l'estat espanyol.
Educa Borràs es va formar el 2001 per la fusió de dues grans famílies tradicionals i la incorporació progressiva d'atrles marques: l'empresa Educa Sallent (fundada el 1967) i l'empresa Borràs Plana (fundada, al seu torn, el 1894). Elabora trencaclosques i jocs de taula. Disposa de les marques: Educa (trencaclosques i jocs educatius), Borràs (jocs de taula i de màgia) i TENTE (jocs de construcció).
Entre els seus productes més populars hi ha el kit de prestidigitació amateur Màgia Borràs. En 2017 va fabricar el puzle comercial més gran en una sola imatge, Around the world (2017), amb 42.000 peces i 7,49 metres de llarg per 1,57 metres d'alt.

## Referències

* ↑ Freixa, Elena «Les joguines catalanes desafien la competència». Ara, 26-12-2011, p.4-5. ISSN: 2014-010X.
* ↑ Echapare, Marién «La empresa que da vida a los juguetes» (en castellà). El País, 19-06-2016.
* ↑ Segura, Alberg «Educa Borràs: un exitós puzle empresarial». Via Empresa, 29-12-2014. «La firma catalana s'ha situat entre les principals empreses vinculades amb els jocs educatius a base de sumar forces i productes»
* ↑ Agustina, Lalo. «Educa Borras negocia refinanciar 35 millones» (en castellà). Barcelona: La Vanguardia, 23-11-2019. [Consulta: 14 febrer 2021].
* ↑ «Educa lanza puzzle más grande del mundo, 42.000 piezas y 7,49 metros de largo» (en castellà). La Vanguardia, 13-12-2017. [Consulta: 9 juliol 2022].
# Maiacetus inuus

Maiacetus inuss és una espècie d'arqueocet que visqué a l'Eocè mitjà, fa uns 47,5 milions d'anys, en el que avui en dia és el Pakistan. Aquesta espècie fou descrita l'any 2009 a partir de dos espècimens, incloent un espècimen que es va interpretar com una femella embarassada i el seu fetus. Aquesta representa la primera descripció d'un esquelet fetal d'un arqueocet. La posició del fetus suggereix que aquestes balenes donaven a llum a terra ferma.

## Referències

* ↑ Gingerich PD, ul-Haq M, von Koenigswald W, Sanders WJ, Smith BH, et al.. (2009). "New Protocetid Whale from the Middle Eocene of Pakistan: Birth on Land, Precocial Development, and Sexual Dimorphism." PLoS ONE, 4(2): e4366 «Enllaç»..
* ↑ "Earliest whales gave birth on land" Arxivat 2009-04-14 a Wayback Machine., Science News, 3 de febrer 2009
# Choerolophodon

Choerolophodon és un gènere extint de mamífers proboscidis de la família dels querolofodòntids que visqueren al Vell Món durant el Miocè, fa entre 7,2 i 20 milions d'anys. Se n'han trobat restes fòssils a Bulgària, Grècia, l'Iraq, Itàlia, Kenya, el Pakistan, Romania, Tunísia, Turquia i Ucraïna. Els ullals, que sortien del maxil·lar superior, eren llargs i corbs. El maxil·lar inferior era llarg, però no presentava dents incisives, una combinació inusual. Les dents molars eren de tipus trilofodont i bunodont. Els patrons de desgast dental fan pensar que les poblacions gregues eren brostejadores.

## Referències

* 1 2 Entrada «Choerolophodon» de la Paleobiology Database (en anglès). [Consulta: 15 novembre 2023].
* ↑ Werdelin i Sanders, 2010, «Proboscidea» (W. J. Sanders, E. Gheerbrant, J. M. Harris, H. Saegusa i C. Delmer).
* ↑ Konidaris, George E.; Koufos, George D. «Late Miocene Proboscidea (Mammalia) from Macedonia and Samos Island, Greece: preliminary results» (en anglès). Paläontologische Zeitschrift, 87, 1, 2013, pàg. 121–140. DOI: 10.1007/s12542-012-0147-z. ISSN: 0031-0220.

## Bibliografia

* Werdelin, L.; Sanders, W. J. Cenozoic Mammals of Africa (en anglès). University of California Press, 2010. ISBN 9780520257214.
Gèneres de proboscidis :
Regne: Animalia
Filum: Chordata
Classe: Mammalia
Superordre: Afrotheria
Clade: Tethytheria :
# Filippos Karvelas

Filippos Karvelas (en grec Φίλιππος Καρβελάς, Atenes, 1877 o 1879 – Atenes, 7 de novembre de 1952) va ser un gimnasta grec que va prendre part en els Jocs Olímpics de 1896, a Atenes.
Karvelas va disputar les dues proves de gimnàstica de barres paral·leles, la prova individual i per equip. A les barres paral·leles individuals es desconeix la posició exacta, però no va aconseguir medalla, mentre a les barres paral·leles per equip, formant part de l'equip Ethnikos Gymnastikos Syllogos va finalitzar en la tercera posició final i aconseguir una medalla de bronze.

## Referències

* 1 2 «Filippos Karvelas Olympic Results». sports-reference.com. Arxivat de l'original el 16 de desembre 2012. [Consulta: 31 agost 2015].
* ↑ «Φίλιππος Καρβελάς: μια ζωή γυμναστικη» (en grec). Ενωση Συμμετασχόντων Σε Ολυμπιακούς Αγώνες (ΕΣΟΑ). [Consulta: 10 abril 2016].
# Collada Ampla

La collada Ampla és una collada que uneix els cims del Turó Galliner i el Tossal de Lletó a 1570 metres d'altitud, al municipi d'Alàs i Cerc de la comarca de l'Alt Urgell. Hi neix el Torrent de Banat, que desemboca al riu Segre.

## Enllaços externs

* «Collada Ampla». Gran Enciclopèdia Catalana. Barcelona: Grup Enciclopèdia Catalana.
* «Mapa Topogràfic de Catalunya». Institut Cartogràfic de Catalunya.
# George Mitchell (waterpolista)

George Mitchell (San Francisco, 23 d'abril de 1901 - Alameda, 3 de novembre de 1988) va ser un waterpolista estatunidenc que va competir durant la dècada de 1920.
El 1924 va prendre part en els Jocs Olímpics de París, on va disputar la competició de waterpolo, en què guanyà la medalla de bronze. Quatre anys més tard, als Jocs d'Amsterdam, fou cinquè en la competició de waterpolo.
Guanyà el campionat de waterpolo l'AAU el 1925.

## Referències

* 1 2 3 «George Mitchell Olympic Results». sports-reference.com. Arxivat de l'original el 18 d’abril 2020. [Consulta: 7 gener 2017].